CELEX: 32019D0015(01)
Language: hr
Date: 2019-06-07 00:00:00
Title: Odluka (EU) 2019/1006 Europske središnje banke od 7. lipnja 2019. o izmjeni Odluke ESB/2011/20 o utvrđivanju detaljnih pravila i postupaka za provođenje kriterija prihvatljivosti središnjih depozitorija vrijednosnih papira za pristup uslugama sustava TARGET2-Securities

20.6.2019   
               
               
                  HR
               
               
                  Službeni list Europske unije
               
               
                  L 163/103
               
            
         ODLUKA (EU) 2019/1006 EUROPSKE SREDIŠNJE BANKE
         od 7. lipnja 2019.
         o izmjeni Odluke ESB/2011/20 o utvrđivanju detaljnih pravila i postupaka za provođenje kriterija prihvatljivosti središnjih depozitorija vrijednosnih papira za pristup uslugama sustava TARGET2-Securities
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 3. stavak 1., članak 12. stavak 1. te članke 17., 18. i 22.,
         uzimajući u obzir Smjernicu ESB/2012/13 od 18. srpnja 2012. o sustavu TARGET2-Securities (1), a posebno njezin članak 4. stavak 2. točku (d) i članak 15.,
         budući da:
         
                     (1)
                  
                  
                     Odluka ESB/2011/20 (2) propisuje kriterije kojima se utvrđuje prihvatljivost središnjih depozitorija vrijednosnih papira za pristup uslugama sustava T2S, od kojih se jednim zahtijeva da je središnjem depozitoriju vrijednosnih papira nadležno tijelo dalo pozitivnu ocjenu u odnosu na Preporuke Europskog sustava središnjih banaka/Odbora europskih regulatora za tržišta vrijednosnih papira za sustave za namiru vrijednosnih papira. Europski sustav središnjih banaka/Odbor europskih regulatora za tržišta vrijednosnih papira za sustave za namiru vrijednosnih papira zamijenjeni su Načelima za infrastrukture financijskih tržišta Odbora za platne i tržišne infrastrukture i Međunarodne organizacije nadzornih tijela za vrijednosne papire (načela PFMI) (3) ili zahtjevima kojim se provode ta načela, koji se na primjer, u Europskom gospodarskom prostoru provode Uredbom (EU) br. 909/2014 Europskog parlamenta i Vijeća (4).
                  
               
                     (2)
                  
                  
                     Upravno Vijeće Europske središnje banke (ESB) donijelo je 25. siječnja 2019. Odluku (EU) 2019/166 Europske središnje banke (ESB/2019/3) (5) kojom se osniva Odbor za tržišnu infrastrukturu u svojem postojećem obliku. U prošlosti, Odbor za tržišnu infrastrukturu sastajao se u različitim namjenskim oblicima i Odbor sustava TARGET2 Securities (T2S) djelovao je kao jedan od tih namjenskih oblika.
                  
               
                     (3)
                  
                  
                     Uvedene su određene promjene pravila i postupaka za provođenje kriterija prihvatljivosti središnjih depozitorija vrijednosnih papira za pristup uslugama sustava TARGET2-Securities, posebno u odnosu na kriterij br. 2 za pristup CSD-a.
                  
               
                     (4)
                  
                  
                     Odluku ESB/2011/20 trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Izmjene
            Odluka ESB/2011/20 mijenja se kako slijedi:
            
                        1.
                     
                     
                        u članku 1. točka (4) zamjenjuje se sljedećim:
                        
                                    „4.
                                 
                                 
                                    „kriterij br. 2 za pristup CSD-a” znači kriterij utvrđen u članku 15. stavku 1. točki (b) Smjernice ESB/2012/13 (*1), tj. da su središnji depozitoriji vrijednosnih papira prihvatljivi za pristup uslugama sustava T2S pod uvjetom da su Im nadležna tijela dala pozitivnu ocjenu u odnosu na i. Uredbu (EU) br. 909/2014 Europskog parlamenta i Vijeća (*2), za središnje depozitorije vrijednosnih papira koji se nalaze u državi Europskog gospodarskog prostora (EGP) ili ii. Načela za infrastrukture financijskih tržišta Odbora za platni sustav i sustav namire i Međunarodne organizacije komisija za vrijednosne papire (*3) ili pravni okvir koji provodi ta načela za središnje depozitorije vrijednosnih papira koji se nalaze izvan EGP-a.
                                 
                              
                           (*1)  Smjernica ESB/2012/13 od 18. srpnja 2012. o sustavu TARGET2-Securities (SL L 215, 11.8.2012., str. 19.)."
                        
                        
                           (*2)  Uredba (EU) br. 909/2014 Europskog parlamenta i Vijeća od 23. srpnja 2014. o poboljšanju namire vrijednosnih papira u Europskoj uniji i o središnjim depozitorijima vrijednosnih papira te izmjeni direktiva 98/26/EZ i 2014/65/EU te Uredbe (EU) br. 236/2012 (SL L 257, 28.8.2014., str. 1.)."
                        
                        
                           (*3)  Načela za infrastrukture financijskih tržišta (PFMI) CPMI-IOSCO-a (travanj 2012).”;"
                        
                     
                  
                        2.
                     
                     
                        u članku 1. točka (11) zamjenjuje se sljedećim:
                        
                                    „(11)
                                 
                                 
                                    „Odbor za tržišne infrastrukturu” ili „MIB” znači upravljačko tijelo Eurosustava osnovanu u skladu s Odlukom (EU) 2019/166 Europske središnje banke (ESB/2019/3) (*4);
                                 
                              
                           (*4)  Odluka (EU) 2019/166 Europske središnje banke od 25. siječnja 2019. o Odboru za tržišnu infrastrukturu i stavljanju izvan snage Odluke ESB/2012/6 o osnivanju Odbora sustava TARGET2-Securities (ESB/2019/3) (SL L 32, 4.2.2019., str. 14.)”;"
                        
                     
                  
                        3.
                     
                     
                        u članku 1. točka (12) zamjenjuje se sljedećim:
                        
                                    „(12)
                                 
                                 
                                    „Savjetodavna skupina za tržišne infrastrukture za vrijednosne papire i kolateral” ili „AMI SeCo” ima isto značenje kao u članku 2. točki (25) Smjernice ESB/2012/13;”
                                 
                              
                  
                        4.
                     
                     
                        u članku 3. stavku 1. riječi „izvješće o ocjeni” zamjenjuju se riječima „izvješće o samoprocjeni”;
                     
                  
                        5.
                     
                     
                        u članku 3. stavku 2. riječi „izvješće o ocjeni” zamjenjuju se riječima „izvješće o samoprocjeni”;
                     
                  
                        6.
                     
                     
                        Članak 5. zamjenjuje se sljedećim:
                        
                           „Članak 5.
                           Kontinuirana usklađenost s pet kriterija za pristup CSD-a
                           
                              1.   CSD koji ima pristup uslugama sustava T2S nakon migracije na sustav T2S kontinuirano ispunjava pet kriterija za pristup CSD-a te:
                              
                                          (a)
                                       
                                       
                                          posebno osigurava, putem pouzdane samoprocjene koja se provodi svake godine i potkrjepljuje odgovarajućom dokumentacijom, da i dalje ispunjava kriterije br. 1, 3, 4 i 5 za pristup CSD-a;
                                       
                                    
                                          (b)
                                       
                                       
                                          Odboru za tržišnu infrastrukturu dostavlja bez odlaganja posljednju ocjenu odgovarajućih nadležnih tijela u odnosu na Uredbu (EU) br. 909/2014 Europskog parlamenta i Vijeća, Načela za infrastrukture financijskih tržišta Odbora za platne i tržišne infrastrukture i Međunarodne organizacije nadzornih tijela za vrijednosne papire (Načela PFMI) ili pravni okvir kojim se provode načela PFMI. Ako gore navedeni ishod ocjene nije raspoloživ, CSD dostavlja unutarnju certifikaciju na temelju odgovarajuće dokumentacije;
                                       
                                    
                                          (c)
                                       
                                       
                                          u slučaju znatnih promjena u sustavu CSD-a, zahtijeva novu ocjenu odgovarajućih nadležnih tijela o njegovoj usklađenosti s Uredbom (EU) br. 909/2014 Europskog parlamenta i Vijeća, Načelima PFMI ili pravnim okvirom kojim se provode načela PFMI;
                                       
                                    
                                          (d)
                                       
                                       
                                          obavješćuje Odbor za tržišnu infrastrukturu kada se u ocjeni odgovarajućeg nadležnog tijela ili samoocjeni ustanovi neispunjavanje bilo kojeg od pet kriterija za pristup CSD-a;
                                       
                                    
                                          (e)
                                       
                                       
                                          na zahtjev Odbora za tržišnu infrastrukturu dostavlja izvješće o ocjeni koje pokazuje da CSD i dalje ispunjava pet kriterija za pristup CSD-a.
                                       
                                    
                           
                              2.   Odbor za tržišnu infrastrukturu može provesti vlastitu ocjenu i pratiti usklađenost s pet kriterija za pristup CSD-a ili zatražiti informacije od CSD-a. Kada Odbor za tržišnu infrastrukturu odluči da CSD ne ispunjava jedan od pet kriterija za pristup CSD-a, pokreće postupak utvrđen u ugovorima sa središnjim depozitorijima vrijednosnih papira u skladu s člankom 16. Smjernice ESB/2012/13.”;
                           
                        
                     
                  
                        7.
                     
                     
                        U člancima 3. i 4. i u Prilogu, upućivanja na „Odbor za program sustava T2S” zamjenjuju se s upućivanjima na „Odbor za tržišnu infrastrukturu”;
                     
                  
                        8.
                     
                     
                        u članku 4., upućivanja na „Savjetodavna skupina sustava T2S” zamjenjuju se sa „Skupina AMI SeCo”;
                     
                  
                        9.
                     
                     
                        Prilog se mijenja u skladu s Prilogom ovoj Smjernici.
                     
                  
         
            Članak 2.
            Prijelazna odredba
            U pogledu kontinuirane usklađenosti s kriterijem br. 2 za pristup CSD-a, ishod procjene odgovarajućih nadležnih tijela u odnosu na Preporuke Europskog sustava središnjih banaka/Odbora europskih regulatora za tržišta vrijednosnih papira za sustave za namiru vrijednosnih papira, je važeći sve do procjene odgovarajućeg središnjeg depozitorija vrijednosnih papira od strane odgovarajućih nadležnih tijela u odnosu na Uredbu (EU) br. 909/2014 Europskog parlamenta i Vijeća, načela PFMI ili pravni okvir kojim se provode načela PFMI.
         
         
            Članak 3.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Frankfurtu na Majni 7. lipnja 2019.
            
               
                  Predsjednik ESB-a
               
               Mario DRAGHI
            
         
         
            (1)  (SL L 215, 11.8.2012., str. 19.).
         
            (2)  Odluka ESB/2011/20 od 16. studenoga 2011. o utvrđivanju detaljnih pravila i postupaka za provođenje kriterija prihvatljivosti središnjih depozitorija vrijednosnih papira za pristup uslugama sustava TARGET2-Securities (SL L 319, 2.12.2011., str. 117.).
         
            (3)  Načela za infrastrukture financijskih tržišta (PFMI) CPMI-IOSCO-a (travanj 2019.), dostupna na:https://www.bis.org/cpmi/publ/d101a.pdf
         
            (4)  Uredba (EU) br. 909/2014 Europskog parlamenta i Vijeća od 23. srpnja 2014. o poboljšanju namire vrijednosnih papira u Europskoj uniji i o središnjim depozitorijima vrijednosnih papira te izmjeni direktiva 98/26/EZ i 2014/65/EU te Uredbe (EU) br. 236/2012 (SL L 257, 28.8.2014., str. 1.).
         
            (5)  Odluka (EU) 2019/166 Europske središnje banke od 25. siječnja 2019. o Odboru za tržišnu infrastrukturu i stavljanju izvan snage Odluke ESB/2012/6 o osnivanju Odbora sustava TARGET2-Securities (ESB/2019/3) (SL L 32, 4.2.2019., str. 14.).
      
      
         
            PRILOG
            Prilog Odluci ESB/2011/20 mijenja se kako slijedi:
            
                        1.
                     
                     
                        Odjeljak II zamjenjuje se sljedećim:
                        „II.   Pojedinosti u vezi s provedbom kriterija br. 2 za pristup CSD-a
                        
                        CSD će dostaviti sljedeću dokumentaciju u okviru svoje ocjene ovog kriterija:
                        
                                    (a)
                                 
                                 
                                    za CSD koji se nalazi u državi u EGP-u, ishod njegove ocjene ili dokaz odobrenja (ovisno o tome što je najnovije) odgovarajućih nadležnih tijela u odnosu na Uredbu (EU) br. 909/2014 Europskog parlamenta i Vijeća (*1); ako dokaz o usklađenosti s tom Uredbom nije raspoloživ, CSD će dostaviti unutarnje certificiranje koje je u skladu s ocjeno i/ili odobrenjem; ili
                                 
                              
                                    (b)
                                 
                                 
                                    za CSD koji se nalazi u državi izvan EGP-a, ishod njegove ocjene ili dokaz odobrenja (ovisno o tome što je najnovije) odgovarajućih nadležnih tijela u odnosu na Načela za infrastrukture financijskih tržišta Odbora za platne i tržišne infrastrukture i Međunarodne organizacije nadzornih tijela za vrijednosne papire Načela PFMI; (*2) ili pravni okvir kojim se provode načela PFMI, ovisno o slučaju. Ako je dokaz usklađenosti s pravnim okvirom kojim se provode načela PFMI raspoloživ, CSD dostavlja unutarnju certifikaciju u skladu s ocjenom i/ili odobrenjem.
                                 
                              U slučaju nedostataka koje su utvrdila odgovarajuća nadležna tijela u odnosu na usklađenost CSD-a s Uredbom (EU) br. 909/2014 Europskog parlamenta i Vijeća, načelima PFMI ili pravnim okvirom kojim se provode načela PFMI, odnosni CSD će obavijestiti Odbor na tržišnu infrastrukturu o bitnim pojedinostima i dati objašnjenja i pružiti dokaze vezane uz te nedostke. CSD će također dostaviti Odboru za tržišnu infrastrukturu zaključke odgovarajućih nadležnih tijela, kako je sadržano u ocjeni.
                        Nedostaci koje su utvrdila odgovarajuća nadležna tijela u pogledu usklađenosti CSD-a s Uredbom (EU) br. 909/2014 Europskog parlamenta i Vijeća, načelima PFMI ili pravnim okvirom kojim se provode načela PFMI, ne smiju ugroziti, u procjeni Upravnog vijeća, sigurno i učinkovito pružanje usluga sustava T2S.
                        Gore navedeni podaci obrađuju se u skladu s relevantnim postupcima prijave za pristup uslugama sustava T2S i kontinuiranom usklađenošću s pet kriterija za pristup CSD-a.
                        CSD ispunjava ovaj kriterij za pristup CSD-a:
                        
                                    (a)
                                 
                                 
                                    ako je CSD-u koji se nalazi u državi u EGP-u, izdano odobrenje u skladu s Uredbom (EU) br. 909/2014 ili mu je izdana pozitivna ocjena u odnosu na Uredbu (EU) br. 909/2014 Europskog parlamenta i Vijeća, u najnovijoj ocjeni koju su provela odgovarajuća nadležna tijela; ili
                                 
                              
                                    (b)
                                 
                                 
                                    ako je CSD-u koji se nalazi u državi izvan EGP-a, izdano odobrenje ili pozitivna ocjena u odnosu na načela PFMI ii pravni okvir kojim se provode načela PFMI u najnovijoj ocjeni koju su provela odgovarajuća nadležna tijela; ili
                                 
                              Ako je CSD-u izdano odobrenje u skladu s Uredbom (EU) br. 909/2014, ili je ocijenjen u odnosu na pravni okvir osim načela PFMI ili Uredbe (EU) br. 909/2014 Europskog parlamenta i Vijeća, CSD mora dostaviti zadovoljavajući dokaz Odboru za tržišnu infrastrukturu i Upravnom vijeću da je ocijenjen u odnosu na pravni okvir čije su razina i vrsta usporedive s načelima PFMI ili Uredbom (EU) br. 909/2014 Europskog parlamenta i Vijeća.
                        Ako ocjena odgovarajućih nadležnih tijela sadržava povjerljive informacije, CSD mora osigurati opći sažetak ili zaključke ocjene kako bi prikazao svoju razinu usklađenosti.
                        
                           (*1)  Uredba (EU) br. 909/2014 Europskog parlamenta i Vijeća od 23. srpnja 2014. o poboljšanju namire vrijednosnih papira u Europskoj uniji i o središnjim depozitorijima vrijednosnih papira te izmjeni direktiva 98/26/EZ i 2014/65/EU te Uredbe (EU) br. 236/2012 (SL L 257, 28.8.2014., str. 1.)."
                        
                        
                           (*2)  Načela za infrastrukture financijskih tržišta (PFMI) CPMI-IOSCO-a (travanj 2019.).”;"
                        
                     
                  
                        2.
                     
                     
                        Dodaje se sljedeći Odjeljak IV.:
                        „VI.   Opća odredba
                        
                        Ako CSD koji ima pristup uslugama sustava T2S više ne ispunjava jedan od pet kriterija za pristup CSD-a, Odbor za tržišnu infrastrukturu pokreće postupak predviđen u ugovorima sa središnjim depozitorijima vrijednosnih papira.”.
                     
                  
               (*1)  Uredba (EU) br. 909/2014 Europskog parlamenta i Vijeća od 23. srpnja 2014. o poboljšanju namire vrijednosnih papira u Europskoj uniji i o središnjim depozitorijima vrijednosnih papira te izmjeni direktiva 98/26/EZ i 2014/65/EU te Uredbe (EU) br. 236/2012 (SL L 257, 28.8.2014., str. 1.).
            
               (*2)  Načela za infrastrukture financijskih tržišta (PFMI) CPMI-IOSCO-a (travanj 2019.).”;”